PolyAgent/wiki_georgian_en_parallel_20231101 huggingface dataset:
ბეატრის იორკელი

ბეატრის იორკელი
პრინცესა ბეატრისი (სრული სახელი — ბეატრის ელისაბედ მერი უინძორი, Beatrice Elizabeth Mary Windsor; დ. 8 აგვისტო, 1988, ლონდონი) — ბრიტანეთის სამეფო ოჯახის წევრი, იორკის პრინც ენდრიუს პირველი ქალიშვილი, დედოფალ ელისაბედ II-ის შვილიშვილი.
2020 წლის 17 ივლისს დაქორწინდა ედუარდ მაპელი მოსიზე, პანდემიიდან გამომდინარე ქორწილის მხოლოდ სამეფო ოჯახის წევრები ესწრებოდნენ. პრინცესა ბეატრისის ქორწილი გამოდგა უკანასკნელი, რომელსაც დედოფალი ელისაბედ II და მისი მეუღლე ედინბურგის ჰერცოგი პრინცი ფილიპი დაესწრნენ.
რესურსები ინტერნეტში
ბრიტანეთის პრინცესები
დაბადებული 8 აგვისტო
დაბადებული 1988
ოზლემ ჯონქერი

ოზლემ ჯონქერი
ოზლემ ჯონკერი (დ. 1 ივლისი, 1973) — თურქი მსახიობი და მოდელი.
დაიბადა ანკარაში. მსახიობმა უმაღლესი განათლება მიიღო ქალაქ ტილბურგის უნივერსიტეტში, ჰოლანდიაში. კარიერის დასაწყისში ის დადიოდა სამოდელო სააგენტოში. 1996 წლიდან თამაშობდა თურქულ სერიალებში, ეპიზოდურ როლებში. ცნობილია ტელესერიალით „შავი ვარდი“, სადაც ასრულებს ნარინის როლს.
რესურსები ინტერნეტში
ოზლემ ჩონქერი Instagram-ზე
სქოლიო
თურქი მსახიობები
დაბადებული 1 ივლისი
დაბადებული 1973
თურქი მოდელები
Monbetsu District, Hokkaido

Monbetsu District, Hokkaido
is a district located in Okhotsk Subprefecture, Hokkaido, Japan.
In 1869, Hokkaido was divided into 11 provinces and 86 districts. Monbetsu was originally placed in Kitami Province.
As of 2004, the district has an estimated population of 49,851 and a population density of 12.74 persons per km2. The total area is 3,912.51 km2.
Towns and villages
Engaru
Nishiokoppe
Okoppe
Ōmu
Takinoue
Yūbetsu
History
On November 15, 1950, a section of Shimoyūbetsu Village was cut off and incorporated into Saroma Village, Tokoro District.
On July 1, 1954, Monbetsu Town, Kamishokotsu Village and Shokotsu Village merged to form Monbetsu City, splitting it from the district.
On October 1, 2005, the towns of Ikutahara and Maruseppu, and the village of Shirataki merged into the expanded town of Engaru.
On October 1, 2009, the town of Kamiyūbetsu merged into the town of Yūbetsu; both are in Monbetsu District, Abashiri Subprefecture.
References
Districts in Hokkaido
იცხაკ რაბინის მკვლელობა

იცხაკ რაბინის მკვლელობა
1995 წლის 4 ნოემბერს სამშვიდობო პროცესის მხარდამჭერი მიტინგიდან დარუნებულ იცხააკ რაბინს სამი ტყვია ესროლეს. 40 წუთის შემდეგ იგი გარდაიცვალა მიღებული ჭრილობებისგან საავადმყოფო ”იჰილოვში”. მისმა მკვლელმა, რელიგიური სასწავლებლის სტუდენტამ იგალ ამირმა თავისი ნამოქმედარი იმით ახსნა, რომ ”იცავდა ისრაელის ერს ოსლოს ხელშეკრულების პირობებისგან.
1996 წლის 27 მარტს სასამართლომ იგალ ამირს სამუდამო პატიმრობა შეუფარდა.
რაბინის მკვლელობამ შეძრა მთელი ცივილიზებული სამყარო, მის დაკრძალვაზე ჩამოვიდა მსოფლიოს უამრავი ლიდერი, მათ შორის აშშ-ის პრეზიდენტი ბილ კლინტონი, ეგვიპტეს პრეზიდენტი ჰოსნი მუბარაკი და იორდანიის მეფე ჰუსენი .
რაბინი დაკრძალულია ჰერცლის მთაზე იერუსალიმში.
ისრაელის ისტორია
Mad Men

Mad Men (შემოკლ. Madison Men, ორაზროვანი მნიშვნელობით „თავქარიანი ადამიანები“) — ამერიკული დრამატული სატელევიზიო სერიალი, რომლის შემქმნელი და რეჟისორია მეთიუ ვინერი (მასვე ეკუთვნის „სოპრანოს კლანი“). სერიალს ეთერში გადასცემს კომპანია AMC და დადგმულია Lionsgate Television-ის სტუდიის მიერ. სერიალის პრემიერა 2007 წლის 19 ივლისს შედგა. მესამე სეზონი 2009 წლის 8 ნოემბერს დაიხურა. მეოთხე სეზონის გადაღება 2010 წლის 12 აპრილს დაიწყო და მისი პირველი სერია 2010 წლის 25 ივლისს გავიდა AMC-ს ეთერში.
„მედ მენი“ 1960-იანი წლების ცხოვრებას ასახავს, თავდაპირველად, გამოგონილ „სტერლინგ კუპერის“ სარეკლამო სააგენტოში მედისონ ავენიუზე, ნიუ-იორკი, შემდეგ კი ახლად შექმნილ „სტერლინგ კუპერ დრეიპერ პრაისში“. სერიალის მთავარი გმირია დონ დრეიპერი (ჯონ ჰემი), „სტერლინგ კუპერის“ შემოქმედებითი დირექტორი და შემდეგ „სტერლინგ კუპერ დრეიპერ პრაისის“ დამფუძნებელი პარტნიორი. დანარჩენი გმირები დონ დრეიპერის ცხოვრებასთან დაკავშირებული ადამიანები არიან, როგორც ოფისში, ასევე — მის გარეთ. სერიალი ასევე აღწერს 1960-იან წლებში მიმდინარე ამერიკის სოციალური ღირებულებების გარდასახვის პროცესს.
სერიალმა მრავალი კრიტიკოსის მოწონება დაიმსახურა, განსაკუთრებით მისი ისტორიული ავთენტურობისა და ვიზუალური სტილისთვის, და, შესაბამისად, მრავალი ჯილდო აქვს მოპოვებული, მათ შორის ცხრა „ემი“ და ხუთი „ოქროს გლობუსი“. აღსანიშნავია, რომ ეს იყო პირველი საკაბელო ტელესერიალი, რომელმაც ემის ჯილდო მიიღო „შესანიშნავი დრამატული სერიალისთვის“ (2008 და 2009 წლებში). ნიუ-იორკ ტაიმზის თქმით სერიალი „კულტურული ფენომენი“ გახდა, ისევე, როგორც ეს თავის დროს „სოპრანოს კლანი“ იყო.
რესურსები ინტერნეტში
სქოლიო
ამერიკული ტელესერიალები
ათანაანთ ციხე

ათანაანთ ციხე, ათანაანთ კოშკი — არქიტექტურული ძეგლი მდებარეობს გურჯაანის მუნიციპალიტეტის სოფელ კარდანახის სამხრეთ-დასავლეთ განაპირას, შინმოუსვლელთა პარკის ტერიტორიაზე. ათანაანთ მიწებად წოდებულ ადგილზე. განეკუთვნება გვიანდელ შუა საუკუნეებს.
კოშკი ოთხ სართულიანია. გეგმით კვადრატს მიახლოვებული სწორკუთხედია. ნაგებია სხვადასხვა ზომის რიყის ქვით. კუთხეები შედარებით მოზრდილი ქვებითაა ნაწყობი. ძლიერ დაზიანებულია: გარეთა კუთხეების ქვედა ნაწილი დაახლოებით 1,5 მეტრ სიმაღლეზე მონგრეულია. ჩამოშლილია სართულშუა გადახურვები, კედლები პირველ სართულზე ალაგ-ალაგ განგრეულია. შესასვლელი პირველ სართულზე ჩრდილოეთ მხრიდანაა. კარი გარედა კვადრატული აგურით ნაწყობი თაღითაა გადახურული, შიგნით კი ხის ბრტყელი გადახურვა ჰქონია (შემორჩენილი კვალი). კარის წირთხლუბში საურდულე ხვრელებია. შესასვლელის ჩრდილოეთით ერთი ცალმაგი სათოფურია. მსგავსი სათოფურები დანარჩენ კედლებშიცაა. აღმოსავლეთით ორი ცალმაგი სათოფურია, დანარჩენ ორში თითო-თითო. მეორე სართულის აღმოსავლეთ, დასავლეთ და სამხრეთ კედლებში ბრტყლად გადახურული ორ-ორი ნიშაა, რეებშიც თითო ცალმაგი სათოფურია მოწყობილი. მსგავსი ერთი ნიშა ჩრდილოეთ კედელშიცაა. მესამე სართულის თითოეულ კედელში ორ-ორი სწორკუთხა ნიშაა თითო ცალმაგი სათოფურით. დასავლეთ კედელში ნიშებს შორის, ერთი უსათოფურო ნიშაა. სამხრეთ კედელში კი ბუხარი. მეოთხე სართულის სამხრეთ და ჩრდილოეთ კედლებში ოთხ-ოთხი ცალმაგი სათოფურია. დასავლეთ კედელში სამი, აღმოსავლეთ კედელში კი ორი სათოფური. სართულშუა გადახურვა ხის ყოფილა (შემორჩენილია კოჭების ბუდეები).
ლიტერატურა
გურჯაანის მუნიციპალიტეტის კოშკები
აღასი ხანჯიანი

აღასი ხანჯიანი (დ. 30 იანვარი, 1901 – გ. 9 ივლისი, 1936) — სომხეთის კომუნისტური პარტიის პირველი მდივანი 1930 წლის მაისიდან 1936 წლის ივლისამდე.
ბიოგრაფია
სომეხი პოლიტიკოსი, აღასი ხანჯიანი დაიბადა 1901 წლის 30 იანვარს, ვანის პროვინციაში, ოსმალეთის იმპერიაში (დღევანდელი თურქეთი). სომხების გენოციდის გამო, მისმა ოჯახის წევრებმა დატოვეს ქალაქი და იმიგრირდნენ რუსეთის სომხეთში. 1917 და 1919 წლებში, იყო სომხეთის მარქსისტი სტუდენტების გაერთიანების, სპარტაკის ორგანიზატორი. შემდეგ იგი იყო სომხეთის ბოლშევიკური კომიტეტის მდივანი.
1919 წლის სექტემბერში ხანჯიანი აირჩიეს კომსომოლის ტრანსკავკასიური კომიტეტის მდივნად. 1921 წელს სწავლა დაიწყო სვერდლოვის უნივერსიტეტში. სწავლის დამთავრების შემდეგ, მუშობდა ლენინგრადში, სადაც გრიგორი ზინოვიევის წინააღმდეგ, მხარს უჭერდა იოსებ სტალინს. სომხეთში დაბრუნდა 1928 წლის აპრილში, სადაც 1928 წლიდან 1929 წლამდე მუშობდა სომხეთის კომუნისტური პარტიის სომხეთის ქალაქის კომიტეტის მდივნად. 1930 წლის მაისში, გახდა სომხეთის კომუნისტური პარტიის პირველი მდივანი.
ხანჯიანი გაურკვეველ ვითარებაში გარდაიცვალა ტფილისში (თბილისი) 1936 წლის 9 ივლისს. მისი გარდაცვალება ოფიციალურად გამოცხადდა თვითმკვლელობად, მაგრამ მრავალი გადმოცემით, იგი მოკლეს ლავრენტი ბერიასთან პოლიტიკური ბრძოლის შედეგად. ხანჯიანი ღიად ეწინააღმდეგებოდა სტალინის გადაწყვეტილებას, დაეწინაურებინა ბერია ამიერკავკასიის სსრკ-ს მეთაურობაში 1931 წელს. რონალდ გრიგორ სუნი აღწერს მისი გარდაცვალების გარემოებებს შემდეგნაირად:მაგრამ 1930-იანი წლების შუა ხანებისთვის ხანჯიანმა კონფლიქტი დაიწყო ამიერკავკასიის ყველაზე ძლიერ პარტიულ ლიდერთან, ლავრენტი ბერიასთან, სტალინთან დაახლოებულ ქართველთან.
1936 წლის ივლისის დასაწყისში ხანჯიანი დაიბარეს ტფილისში. და მოულოდნელად გამოცხადდა, რომ სომეხთა პარტიის ხელმძღვანელმა თავი მოიკლა. მიუხედავად იმისა, რომ მისი გარდაცვალების გარემოებები ბუნდოვანია, ითვლება, რომ ბერიამ ბრძანა ხანჯიანის სიკვდილი, რათა საფრთხე აღარ დამუქრებოდა მის მონოპოლიურ პოლიტიკას. ხანჯიანის პოლიტიკური დაგმობა მოხდა მისი გარდაცვალებისთანავე. 1936 წლის 20 ივლისს ბერიამ გამოაქვეყნა სტატია გაზეთ ზარია ვოსტოკაში, სადაც მან ხანჯიანი ნაციონალისტი სომეხი ინტელიგენციის მფარველობასა და სტეფანიანის ტერორისტული ჯგუფის მხარდაჭერაში დაადანაშაულა.
1936 წლის დეკემბერში სსრკ-ს ყველაზე გამოჩენილმა სომეხმა პოლიტიკოსმა, ანასტას მიქოიანმა ცენტრალურ კომიტეტს განუცხადა, რომ ხანჯიანმა თავი მოიკლა, რადგან მას არ სურდა საკუთარი სირცხვილის მოწმე ყოფილიყო. სტალინმა მხარი დაუჭირა მას, მაგრამ ბევრად უფრო დამაჯერებელი ამბავი, რუსი ისტორიკოსის როი მედვედევის აზრით, არის ის, რაც ალექსანდრე შელეპინმა , კგბ-ს თავმჯდომარემ, კომუნისტური პარტიის 22-ე ყრილობაზე 1961 წელს თქვა: რომ ბერიამ ესროლა ხანჯიანს და ჯიბეში ჩაუდო ორი ყალბი თვითმკვლელობის წერილი. ისტორიკოსი ბორის ვ. სოკოლოვი ამტკიცებს, რომ სავარაუდოა, რომ ხანჯიანმა თავი მოიკლა სასოწარკვეთილების გამო, რადგან მისი დაპატიმრება და სიკვდილით დასჯა გარდაუვალი იყო.
ხანჯიანის გარდაცვალებიდან მალევე, მისმა პირადმა მეგობარმა ეგიშე ჩარენსმა დაწერა შვიდი სონეტის სერია, რომელიც მას ეძღვნებოდა სახელწოდებით „ნაირი დოფინი: შვიდი სონეტი აღასი ხანჯიანისადმი“. ჩარენცი დააპატიმრეს და გარდაიცვალა ციხეში, 1937 წლის ნოემბერში.
წყარო
სქოლიო
ლენინის ორდენის კავალრები
გარდაცვლილი 1936
დაბადებული 1901
სომეხი პოლიტიკოსები
მორენი-ნოი

მორენი-ნოი — სოფელი მოლდოვაში, უნგენის რაიონში. მდებარეობს ზღვის დონიდან 133 მეტრზე. 2004 წლის მონაცემებით, მოსახლეობა 1 144 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
უნგენის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
უნგენის რაიონის სოფლები
66

66
მოვლენები
იუდეაში დაიწყო აჯანყება რომის იმპერიის მმართველობის წინააღმდეგ.
რომის იმპერატორმა ნერონმა იტალიის პირველი ლეგიონი (Legio I Italica) შექმნა.
ნერონმა თრდატ I სომხეთის მეფედ აკურთხა.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
als:60er#66
Duas Barras

Duas Barras is a municipality located in the Brazilian state of Rio de Janeiro. Its population was 11,563 in 2021, and its area is 379.619 km².
The town has a historic centre with colourful painted homes around its main square.
References
Municipalities in Rio de Janeiro (state)
მოსკოვის სერგი რადონეჟელის ტაძარი (კრაპივნიკი)

მოსკოვის სერგი რადონეჟელის ტაძარი (კრაპივნიკი)
მოსკოვის სერგი რადონეჟელის ტაძარი — მართლმადიდებლური ეკლესია მოსკოვში. ეკლესია დაარსებულია XVI საუკუნეში. მდებარეობს მოსკოვის ცენტრალური ადმინისტრაციული ოლქის ტვერის რაიონში. ტაძრის არქიტექტორია დიმიტრი უხტომსკი.
მთავარი საკურთხეველი ნაკურთხია სერგი რადონეჟელის სახელზე. ეგვტერები კი სერაფიმ საროველისა და ყველა რუსი წმინდანის სახელზე.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
ქვის ეკლესიის მშენებლობა დღევანდელი ეკლესიის ადგილზე დაიწყო 1625 წელს. 1678 წელს უნდა აშენებულიყო ამჟამად არსებული ეკლესიის ყველაზე ძველი ნაწილი. 1702 წელს ააშენეს სამხრეთის გრძელი ეგვტერი იოანე ნათლისმცემლის თავის კვეთის დღის სახელზე და, რომელიც გაერთიანებულია სატრაპზეოსთან.
1749-1750 წლებში სამრეკლოს დააშენეს ახალი იარუსი და ასევე მიაშენეს ჩრდილოეთის წმინდა ნიკოლოზის ეგვტერი.
1883 წელს მიწა, რომელზეც დგას ტაძარი, გადაეცა კონსტანტინოპოლის საპატრიარქოს და გახდა მისი მეტოქი (მსოფლიო პატრიარქის წარმომადგენლობა რუსეთში). თავად სერგი რადონეჟელის ეკლესია კი გადაეცა წარმომადგენლობას.
1920 წელს ეკლესიის სამრეკლო მოანგრიეს მეორე იარუსამდე, დატოვეს მხოლოდ ქვედა იარუსი. 1922 წლის 25 აპრილს ბოლშევიკების საბჭოთა ხელისუფლებამ საეკლესიო ფასეულობები დაიტაცა ეკლესიიდან. 1938 წელს კი ტაძარი დახურეს და მეტოქი გააუქმეს. 1960 წელს ტაძარი გადაეცა მეტალის ნაკეთობათა ქარხანას.
1991 წელს ეკლესიაში ღვთისმსახურება აღსდგა, ამავე წლის აგვისტოში კი ეკლესიას გავაეცა კიისკის ჯვარი. 1993 წელს ეკლესიასთან გაიხსნა სერაფიმ საროველის სახელობის სასულიერო კულტურის ლიცეუმი.
1997-1998 წლებში ყველა ეგვტერისათვის დაამზადეს კანკელი. 2001 წელს აღადგინეს სამრეკლო.
2003 წელს აღადგინეს ეკლესიაზე მიწერილი სერაფიმ საროველის ეკლესია იზმაილოვოში.
2010 წელს აკურთხეს საკურთხეველი და დაიწყო ღვთისმსახურება რუსეთის ყველა წმინდანის ეგვტერში.
2013 წელს ეკლესიის საკურთხევლის მოხატულობა გახსნეს სერაფიმ სარობელის ეგვტერში, რომელიც შეასრულა ხატმწერმა ირინ ზარონმა .
ეკლესიის სიწმინდეები
ეკლესიაში ინახება კიისკის ჯვარი, რომელშიც დაცულია 300 წმინდანის სხეულის ნაწილი. იგი ქრისტეს ჯვრის ანალოგია და დამზადებულია კიპაროსისაგან. ჯვარი დამზადებულია 1657 წელს.
ტაძრის სიწმინდეებში შედის ასევე სერგი რადონეჟელის სასწაულმოქმედი XVIII საუკუნის ხატი.
ლიტერატურა
Мурзин-Гундоров В. В. Дмитрий Ухтомский. — М.: Издательский дом Руденцовых, 2012. — С. 109—113. — 334 с. — (Архитектурное наследие России). — ISBN 978-5-902887-11-9.
Серафим, архимандрит. Церковь Преподобного и богоносного отца нашего Сергия, игумена Радонежского, чудотворца. — М.,1884 год.
რესურსები ინტერნეტში
Храм Преподобного Сергия Радонежского в Крапивниках
Сферические панорамы храма
სქოლიო
მოსკოვის კულტურული მემკვიდრეობის ფედერალური ობიექტები
მოსკოვის ტაძრები
რუსეთის კულტურული მემკვიდრეობის ძეგლები მოსკოვში
ბაზელი (საფეხბურთო კლუბი)

ბაზელი (საფეხბურთო კლუბი)
„ბაზელი 1983“ — შვეიცარული საფეხბურთო კლუბი, ამავე სახელწოდების ქალაქიდან. ქვეყნის ერთ-ერთი ყველაზე ტიტულოვანი კლუბი, 20-გზის შვეიცარიის სუპერლიგის, 12 გზის შვეიცარიის თასის და ერთგზის შვეიცარიის ლიგის თასის გამარჯვებული.
დაფუძნდა 1893 წლის 15 ნოემბერს. 2001 წლიდან კლუბი საშინაო მატჩებს ატარებს სანქტ-იაკობ პარკის სტადიონზე. გუნდის ტრადიციული ფორმა წითელი და ლურჯი ფერისაა.
რესურსები ინტერნეტში
კლუბის სტატისტიკა
კლუბის პროფილი Soccerway-ზე
სქოლიო
შვეიცარიის საფეხბურთო კლუბები
ბაზელი (საფეხბურთო კლუბი)
1893 წელს დაარსებული საფეხბურთო კლუბები
1893 წელს დაარსებულები შვეიცარიაში
სანტიაგო-დე-ტუნას რაიონი

სანტიაგო-დე-ტუნას რაიონი — რაიონი პერუში, ლიმის რეგიონის უაროჩირის პროვინციაში. მდებარეობს ზღვის დონიდან 2 902 მეტრზე. 2007 წლის მონაცემებით, მოსახლეობა 470 ადამიანს შეადგენდა, სიმჭიდროვე 8.7 ადამიანი კმ²-ზე. ფართობი 54.25 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ლიმის რეგიონის რაიონები
უაროჩირის პროვინციის რაიონები
პეტრე კოშკა

პეტრე კოშკა
პეტრე მარკის ძე კოშკა (დ. 1828, სოფელი ომეტინცი, ვინიცის ოლქი — გ. ) — რუსი მეზღვაური, სევასტოპოლის დაცვის გმირი. გამოირჩეოდა ბრძოლაში გაბედული მოქმედებით, ინიციატივით, მამაცობით და მოხერხებულობით, განსაკუთრებით დაზვერვაში და მტრის დატყვევების დროს.
ლიტერატურა
დაბადებული 1828
გარდაცვლილი 1882
გარდაცვლილი 25 თებერვალი
რუსი მეზღვაურები
ლუციუს მანლიუს ვულსონ ლონგუსი

ლუციუს მანლიუს ვულსონ ლონგუსი (ლათ. Lucius Manlius Vulso Longus) რომის კონსული ძვ. წ. 256 და ძვ. წ. 250 წლებში.
მონაწილეობას იღებდა პირველ პუნიკურ ომში, მარკუს ატილიუს რეგულუსთან ერთად მოიგო ეკნომის კონცხის ბრძოლა და უძღვებოდა რომაული ჯარების აფრიკაში გადასვლას. იმავე წელს იგი რომში ტრიუმფით დაბრუნდა.
ლიტერატურა
Кораблёв И. Ганнибал. — М.: Наука, 1981. — 360 с.
Ревяко К. Пунические войны. — Минск: Университетское издательство, 1988. — 272 с. — ISBN 5-7855-0087-6.
Родионов Е. Пунические войны. — СПб.: СПбГУ, 2005. — 626 с. — ISBN 5-288-03650-0.
Broughton R. Magistrates of the Roman Republic. — New York, 1951. — Vol. I. — P. 600.
Münzer F. Manlius // Paulys Realencyclopädie der classischen Altertumswissenschaft. — 1928. — Bd. XIV, 1. — Kol. 1149—1153.
Münzer F. Manlius 101 // Paulys Realencyclopädie der classischen Altertumswissenschaft. — 1928. — Bd. XIV, 1. — Kol. 1225—1226.
რომის რესპუბლიკის კონსულები
რომაელი მხედართმთავრები
მანლიუსები
ძვ. წ. III საუკუნის რომაელები
პარხალი (მრავალმნიშვნელოვანი)

პარხალი (მრავალმნიშვნელოვანი)
პარხალი შეიძლება აღნიშნავდეს:
პარხალი - სამონასტრო კომპლექსი
პარხალი - მხარე ისტორიულ პრივინცია ტაოში
ველიკი-ბერეზნის რაიონი

ველიკი-ბერეზნის რაიონი — რაიონი უკრაინაში, ზაკარპატიის ოლქში. მისი ფართობია 809 კმ². 2015 წლის აღწერის მონაცემებით რაიონის მოსახლეობა 26 784 ადამიანს შეადგენდა, ხოლო სიმჭიდროვე 33 კაცს კმ²-ზე. ველიკი-ბერეზნის რაიონის ადმინისტრაციული ცენტრია ქალაქი ველიკი-ბერეზნი.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
ზაკარპატიის ოლქის რაიონები
Formica truncata

Formica truncata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
კლარიდენი

კლარიდენი — მთა გლარნის ალპებში, შვეიცარიაში. მდებარეობს ურისა და გლარუსის კანტონების საზღვარზე. ჩრდილოეთი კალთა გადაჰყურებს 1 948 მეტრზე მდებარე კლაუზენის უღელტეხილს, სამხრეთი კალთა კი დაფარულია ჰიუფის მყინვარით.
რესურსები ინტერნეტში
Clariden on Summitpost
Clariden on Hikr
ალპები
შვეიცარიის მთები
Nanyady

Nanyady (Nänäźe) is a rural locality (a village) in Starovaryashsky Selsoviet, Yanaulsky District, Bashkortostan, Russia. The population was 171 as of 2010. There are 4 streets.
Geography
Nanyady is located 38 km southeast of Yanaul (the district's administrative centre) by road. Stary Varyash is the nearest rural locality.
References
Rural localities in Yanaulsky District
მატალომი

მატალომი (ოფიციალურად მატალომის მუნიციპალიტეტი;) ― მესამე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 32 586 ადამიანს შეადგენს. მოიცავს 30 ბარანგაის.
კლიმატი
რესურსები ინტერნეტში
Philippine Census Information
Local Governance Performance Management System
სქოლიო
ლეიტეს პროვინციის მუნიციპალიტეტები
გაეროს უშიშროების საბჭოს რეზოლუცია 2337

გაეროს უშიშროების საბჭოს რეზოლუცია 2337 მიიღეს 2017 წლის 19 იანვარს. უშიშროების საბჭომ განიხილა ECOWAS-ის შეჭრის საკითხი გამბიაში და მოუწოდა პრეზიდენტ იაჰია ჯამეს მშვიდობიანად გადაეცა ხელისუფლება არჩეული პრეზიდენტის ადამა ბაროუსათვის. ასევე მხარს უჭერდა აფრიკის კავშირისა და ECOWAS-ის გადაწყვეტილებას ადამა ბაროუს პრეზიდენტად ცნობის შესახებ.
რეზოლუცია მიიღეს ერთხმად.
რესურსები ინტერნეტში
რეზოლუციის ტექსტი
სქოლიო
2337
გაეროს უშიშროების საბჭოს რეზოლუციები გამბიის შესახებ
2017 წელი გამბიაში
შუპყა

შუპყა — ორ- ან მრავალწლოვანი ბალახოვანი მცენარე ქოლგოსანთა ოჯახისა. სიმაღლეში 100–150 სმ-ია. ღეროს ღრმა ღარები ჩასდევს, ჩვეულებრივ, სქლად არის მოფენილი ხორკლიანი ბეწვით. აქვს სამფოთოლაკიანი ან ფრთართული ფოთლები, სეგმენტები კვერცხისებური ან მოგრძო-კვერცხისებურია. ქოლგები დიდი ზომისაა, მრავალსხივიანი, ხორკლიანი ბეწვით შებუსული. ყვავილები თეთრია. ყვავის და ნაყოფმსხმოიარობს მარტ-სექტემბერში. კავკასიის ენდემური მცენარეა. საქართველოში გვხვდება შიდა ქართლში, მთიულეთში, ფშავში, ხევსურეთსა და კახეთში. იზრდება ტყის ზედა და სუბალპურ სარტყელში — მაღალ ბალახეულობაში, ტყისპირა ადგილებში, ველობებსა და სუბალპურ მდელოებზე.
სქოლიო
დიყი
დარჩიძეების ციხე

დარჩიძეების ციხე, გოგოლაურის ციხე — ციხესიმაგრე შუახევის მუნიციპალიტეტის სოფელ დარჩიძეებში, მდებარეობს მარეთისწყლის ხეობის სათავეში. იმ ადგილს, სადაც ძეგლია აშენებული, ადგილობრივი მოსახლეობა გოგოლაურის უბანს უწოდებს, საიდანაც მომდინარეობს ციხესიმაგრის მეორე სახელწოდებაც.
ციხე დასაწყისშივე აკონტროლებდა იმ გზას, რომელიც ხეობაზე გაივლიდა და შუახევის მიდამოებში უერთდებოდა აჭარისწყლის აუზში გამავალ ცენტრალურ ტრასას. იგი ასევე მეთვალყურეობდა სამცხე-ჯავახეთიდან და ზემო აჭარიდან ხიხანის ძირში, სარიჩაირსა და ჩირუხში გამავალ იმ გზას, რომელიც იმერხევ-შავშეთის გავლით მიემართებოდა არტანუჯისაკენ.ციხესიმაგრე ჩართული იყო აჭარა-შავშეთისა და კლარჯეთის ერთიანი თავდაცვითი
სისტემის ჯაჭვში.
ნაგებობა დაშენებულია ხეობისაკენ წინ წაზიდულ კლდოვან ქანზე. ციხეს რელიეფის შესაბამისად წაგრძელებული ტრაპეციისებური ფორმა აქვს და დამხრობილია სამხრეთ-დასავლეთიდან ჩრდილო-­აღმოსავლეთისაკენ. გალავნის კედლები მეტ­ნაკლებად ოთხივე მხარესაა შემორჩენილი. უფრო კარგადაა
დაცული დასავლეთის და ჩრდილოეთის კედლები.
ციხის მშენებლობაში ორი პერიოდი უნდა გამოიყოს. პირველი საამშენებლო დონე 2,5­3 მ სიმაღლისაა. მოგვიანებით აღდგენილი კედელი (მე­ორე საამშენებლო დონე) ნაგებია ფლეთილი ქვებით. არქეოლოგიური მასალების მიხედვით ირკვევა, რომ თავდაპირველად ციხე აღუმართავთ XII­-XIII საუკუნეებ­ში, ხოლო აღუდგენიათ გვიან შუასაუკუნეებში.
ძეგლს ერთადერთი ბუნებრივი მისადგომი ჩრდილოეთიდან აქვს, მაგრამ იგი ყრუ კედლით იყო დაცული. ციხეში მოხვედრა კლდის მასივის დასაწყისიდან აღმოსავლეთის მიმართულებით გაჭრილი საცალფეხო ბილიკით და ასაწევი კიბით შეიძლებოდა. შიდა ციხის უკიდურეს ჩრდილო-­დასავლეთ მონაკვეთში მშენებლებს გალავანზე მიშენებით გაუმართავთ მარანი. სხვა მარანი აღმოჩნდა ციხის სამხრეთ-­აღმოსავლეთ კუთხეში.
ასევე საყურადღებოა თონეების აღმოჩენის ფაქტიც. ციხის შუა ნაწილში დაფიქსირდა კლდეში ნაკვეთი ქვევრისებური ფორმის ორმო, რომელიც წყლის რეზერვუარად უნდა ყოფილიყო გამოყენებული.
ლიტერატურა
მამულაძე შ., კახიძე ა., აჭარის არქეოლოგიური ძეგლები, თბ. 2016, გვ., 88-89
შუახევის მუნიციპალიტეტის ციხესიმაგრეები
უზბეკეთი 2004 წლის ზაფხულის ოლიმპიურ თამაშებზე

უზბეკეთი 2004 წლის ზაფხულის ოლიმპიურ თამაშებზე
უზბეკეთმა ზაფხულის ოლიმპიურ თამაშებზე მესამედ 2004 წელს, საბერძნეთის დედაქალაქ ათენში იასპარეზა. ამ თამაშებზე მათ ხუთი მედალი, 2 ოქრო, 1 ვერცხლი და ორი ბრინჯაო მოიპოვეს.
რესურსები ინტერნეტში
სპორტული ბმულები
ქვეყნები 2004 წლის ზაფხულის ოლიმპიურ თამაშებზე
უზბეკეთი ზაფხულის ოლიმპიურ თამაშებზე
აზიის ქვეყნები ზაფხულის ოლიმპიურ თამაშებზე
ემილ ჩორანი

ემილ ჩორანი (ფრანგული წარმოთქმით — სიორანი) — წარმოშობით რუმინელი ფილოსოფოსი და ესეისტი. ცხოვრების უმეტესობა გაატარა საფრანგეთში. მისი ნამუშევრები გამოირჩევა უკიდურესი პესიმიზმით, წერის სტილითა და აფორიზმებით.
რესურსები ინტერნეტში
ჩორანის არაოფიციალური საიტი.
The Book of Delusions(თავი 5).
სქოლიო
XX საუკუნის ფრანგი ფილოსოფოსები
კონტინენტური ფილოსოფოსები
ეპისტემოლოგები
ეგზისტენციალისტები
მეტაფიზიკოსები
ონტოლოგები
ხელოვნების ფილოსოფოსები
კულტურის ფილოსოფოსები
ლიტერატურის ფილოსოფოსები
რელიგიის ფილოსოფოსები
ფრანგი მწერლები
რუმინელი მწერლები
გონების ფილოსოფოსები
XX საუკუნის ფრანგი ესეისტები
ჩარლსტონი

ჩარლსტონი, ცეკვა, რომელსაც სახელი სამხრეთ კაროლინის ქალაქი ჩარლსტონის პატივსაცემად დაერქვა. ამ რიტმმა აშშ-ის მუსიკალურ მეინსტრიმში გავრცელება ჰპოვა ბროდვეის შოუს „Runnin' Wild“ პრემიერის შემდეგ. ამ შოუში ჯეიმზ ჯონსონის დაწერილი სიმღერის „ჩარლსტონი“ პრემიერა გაიმართა, რომელიც მყისვე ჰიტი გახდა.
მიუხედავად აფროამერიკული წარმოშობისა ჩარლსტონი თავბრუდამხვევი წარმატებით სარგებლობდა ამერიკული საზოგადოების ფართო წრეებში 1920-იან წლებში. თუმცა დასაწყისში ჩარლსტონი პროვოკაციულ, ამორალურ ცეკვად ითვლებოდა.
ცეკვები
პორფირე (სერბეთის პატრიარქი)

პორფირე (სერბეთის პატრიარქი)
პორფირე, ერისკაცობაში პრვოსლავ პერიჩი (დ. 22 ივლისი, 1961) — სერბი სასულიერო პირი. სერბეთის პატრიარქად აირჩიეს 2021 წლის 18 თებერვლს, პატრიარქ ირინეოსის გარდაცვალებიდან სამი თვის შემდეგ. .
ბიოგრაფია
სწავლობდა სერბეთის უნივერსიტეტში არქეოლოგიის ფაკულტეტზე, შემდეგ კი 1987-1990 წლებში ათენის უნივერსიტეტში თეოლოგიას ეუფლებოდა. 2004 წელს თეოლოგიის დოქტორის წოდება მიენიჭა. ბერად 1986 წელს აღიკვეცა, ხოლო 1999 წელს ეპისკოპოსად დაასხეს ხელი. 2014-2021 წლებში ზაგრებისა და ლიუბლიანის მიტროპოლიტია.
რესურსები ინტერნეტში
ბიოგრაფია
სქოლიო
დაბადებული 22 ივლისი
დაბადებული 1961
სერბეთის პატრიარქები
სამოსელი პირველი (კომპანია)

სამოსელი პირველი (კომპანია)
სამოსელი პირველი — ქართული ეროვნული სამოსის საერთაშორისო სტანდარტების პირველი კომპანია.
ისტორია
დაარსდა 2009 წელს, პირველი მაღაზია გაიხსნა 2010 წლის 24 აპრილს. კომპანიის შექმნის იდეა ეკუთვნის ბიზნესმენ ლევან ვასაძეს. სახელწოდება "სამოსელი პირველი" აღებულია იესო ქრისტეს იგავიდან უძღები შვილის შესახებ.
სტრუქტურა
სამოსელი პირველი აერთიანებს თანამედროვე საწარმო-სამკერვალოს, კვლევით ცენტრსა და საერთაშორისო მოთხოვნების მაღაზიას.
კომპანიის ბირთვს შეადგენს პროფესიონალი მკვლევარების, მხატვრების , მკერავებისა და მმართველების გუნდი, რომლებიც უკვე არაერთი წელია მუშაობენ.
საქმიანობა
სახელმწიფო მუზეუუმებსა და საცავებში, ასევე კერძო კოლექციებში დაცული ეროვნული სამოსის, ასევე შესაბამისი სამკაულებებისა და სამშვენისების მოკვლევა და ზედმიწევნით შესწავლას.
საქართველოს სხვადასხვა კუთხეში ტრადიციული ქსოვილის , სამოსელისა და სამკაულების დამზადების ოსტატთა მოძიება და მათი გამოცდილების გაზიარება.
ისტორიულ წყაროებში,არქივებსა და მუზეუმებში ეროვნული სამოსის შესახებ მხატვრული, ფოტო და წერილობითი მასალების მოძიება-დამუშავება.
მოძიებულ ეთნოგრაფიულ და ისტორიულ მასალებზე დაყრდნობით მამაკაცების, ქალებისა და ბავშვების სხვადასხვა სახეობის ეროვნული სამოსის ნიმუშების აღდგენა.
სხვადასხვა ქვეყნებიდან უმაღლესი ხარისხის ქსოვილის , ასევე თანამედროვე სამკერვალო დანადგარების საქართველოში ჩამოტანა და თბილისში საკუთარი საერთაშორისო დონის სამკერვალო-საწარმოს შექმნა.
ნაწარმის უზადო ხარისხის მისაღწევად კომპანის მართვის თანამედროვე საერთაშორისო დონესთან შესაბამისობაში მოყვანა.კომპანიის ძირითადი პრიორიტეტი და მიზანია ხელი შეუწყოს ქართული ეროვნული სამოსისა და აქსესუარების დამზადების ტრადიციების შესწავლასა და გაცოცხლებას, თანამედროვე ქართველთა ყოფიერებაში ეროვნული საქართველოსა და მის ფარგლებს გარეთ წარმოჩენას.
რესურსები ინტერნეტში
"სამოსელი პირველის" ოფიციალური საიტი
რეზონანსი "სამოსელი პირველი" რაც ტრადიციულია და რაც მუდამ თანამედროვეა
ოფიციალური facebook გვერდი
საქართველოს კომპანიები